કુંભ : આ વર્ષમાં તમે ફણીધરની જેમ ઘડામાંથી બહાર નીકળી રહ્યાં છો. બને તો દર પૂનમે પાડોશીને આઈસ્ક્રીમ ખવડાવશો. સંબંધ વધુ ઠંડા અને સ્વાદિષ્ટ બનશે. શનિની સાડાસાતી પૂરી થવાની તૈયારીમાં છે. ગોળના ખાલી માટલામાં ગુલાબનો છોડ રોપી પૂર્વ દિશામાં માટલું મુકવાથી ચિત્ત પ્રસન્નતા વધશે. શરીર નબળું પડવાના યોગ છે. પણ ભીમ એકાદશીના નકોરડા ઉપવાસ કરવાથી રાહત થશે. આ રાશિની સ્ત્રી જાતકો માટે આ વરસે એક ખાસ યોગ આવે છે. દર પૂનમે પતિ પાસે પોતાનું મંગલસૂત્ર ધોવડાવવાથી અને તેની પૂજા કરાવવાથી પોતાની આવરદા વધશે. કડવા ચૌથને દિવસે મનમાં કોઈપણ જાતની આગલી પાછલી કડવાશ રાખ્યા વિના પતિ પૂજા કરવાથી સારું ફળ મળશે. બીજું કે મંગળસૂત્ર સાચવવાની સાથે પોતાના ધણીને સાચવવાની પણ ખાસ કાળજી રાખવી. ચેતતી નારી સદા સુખી.